**UUTISIA FORDILTA Tammikuu 2014**

**Fordilla viime vuonna vahva vähittäismyynti**

Euroopan Fordin vähittäismyynti kasvoi vuoden 2013 aikana 14 prosenttia ja päätyi 8,2 prosentin markkinaosuuteen. Vastaavasti myös hyötyajoneuvokauppa kasvoi 6,3 prosenttia ja markkinaosuus oli 9,2 prosenttia. Fordin myynti Euroopan 19 maata kattavalla markkina-alueella oli viime vuonna yhteensä 1,1 miljoonaa ajoneuvoa. Ford oli alueen toiseksi myydyin merkki kuudetta vuotta peräkkäin. Tämän vuoden aikana Ford tuo markkinoille vähintään seitsemän uutta mallia.

Suomessa Ford oli vuoden 2013 kokonaistilastossa neljänneksi suosituin merkki henkilöautoissa 7,7 prosentin markkinaosuudella. Suosituin Ford-malli oli Focus joskin Fiesta tuli hyvänä kakkosena. Pakettiautoissa Fordin markkinaosuus tammi-joulukuussa oli 22,4 prosenttia ja sillä irtosi markkinoiden kakkossija.

Linkki tiedotteeseen: <https://media.ford.com/content/fordmedia/feu/fi/fi/news/2014/01/15/ford-posts-strong-retail-sales-growth-in-europe-in-2013--new-veh.html>

**Kaksinumeroinen kasvuluku vahvistaa Ford Focuksen asemaa maailman johtavana mallina**

Ford Focuksen rekisteröintien kasvu oli maailmanlaajuisesti 16 prosenttia vuoden ajalta. Se kasvatti johtoaan lähimpään kilpailijaansa yli 75 000 ajoneuvolla, kertoo viimeisin Polkin tekemä tutkimustieto. Ford sai lisäpontta kasvuunsa myös Kiinan markkinoilla, jossa Focus oli myös parhaiten myynyt malli yli 300 000 myydyn auton myötä. Ford Fiesta sijoittui Focuksen menestyksen siivittämänä myös maailman viiden myydyimmän mallin joukkoon. Focusta ja Fiestaa rekisteröitiin yli 1,4 miljoonaa kappaletta.

Linkki tiedotteeseen: <https://media.ford.com/content/fordmedia/fna/us/en/news/2014/01/27/double-digit-growth-strengthens-ford-focus-lead-as-best-selling-.html>

**Ford C-MAX Solar Energi -konsepti antaa makua tulevaisuudesta**

Ford C-MAX Solar Energi -konsepti on ensimmäinen aurinkovoimaa hyödyntävä ajoneuvo ja sillä on potentiaalia olla paras, latausverkostosta riippumaton plug-in-hybridiajoneuvo. Uusiutuvan energian avulla Ford C-MAX Solar Energi -konseptin on arvioitu vähentävän vuosittaisia kasvihuonekaasupäästöjä neljä tonnia autoa kohden. Ajoneuvo esiteltiin 7.–10.1.2014 järjestetyillä kuluttajaelektroniikkamessuilla (CES) Las Vegasissa. Euroopan Fordin sähköautoperhe kasvaa Ford Focus Electric- ja täysin uudella Mondeo Hybrid-mallilla.

Linkki tiedotteeseen: <https://media.ford.com/content/fordmedia/feu/de/de/news/2014/01/03/ford-c-max-solar-energi-concept-goes-off-the-grid--gives-glimpse.html>

**Ford, MIT ja Stanfordin yliopisto yhteistyöhön**

Ford, MIT ja Stanfordin yliopisto aloittavat yhteistyöprojektin selvittääkseen automatisoidun ajamisen teknisiä haasteita. MIT keskittyy suunnittelemaan skenaarioita, joiden avulla voidaan ennakoida toisten autojen ja jalankulkijoiden liikkeitä. Stanford puolestaan tutkii, miten auto liikkuisi, jos siinä olevat tunnistimet auttaisivat kiertämään esteet. Testiautona on Ford Fusion Hybrid.

Linkki tiedotteeseen: <https://media.ford.com/content/fordmedia/fna/us/en/news/2014/01/22/ford-teams-up-with-mit-and-stanford-to-advance-automated-driving.html>

**Oy Ford Ab muutti Vantaalle**

Oy Ford Ab muutti uusiin tiloihin Plaza Business Parkiin Vantaalle 23.1.2014. Uusi osoitteemme on Äyritie 24, 01510 Vantaa. Rakennus, jossa olemme, on nimeltään Plaza Halo.

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 181 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com